cyanic-selkie/wikianc huggingface dataset:
দীপ্তি নাভাল
অভিনয়
১৯৮০ সালের দিকে তার কর্মজীবন খুব ফলপ্রসূ ছিল কিন্তু ১৯৯০ সালে, কর্মজীবন থমকে দাঁড়ালে তিনি অন্যান্য শিল্পকলায় অবদানের সুযোগ খুঁজতে থাকেন। তিনি   ২০০০ সালে ভন্দর বা ফিরাকের মত সামাজিক ছবিতে ফিরে আসেন এবং লীলা (২০০২), মেমরিজ ইন মার্চ (২০১০) এবং লিস্টেন... অমায়া (২০১৩) তে অভিনয়ের জন্য কয়েকটি আন্তর্জাতিক চলচ্চিত্র উৎসবে সেরা অভিনেত্রীর পুরস্কার লাভ করেন।   তিনি লস এঞ্জেলেসের ভারতীয় চলচিতে উতসবে বছর ২০০৭  সাম্মানিক   হিসাবে স্বীকৃত হন।
দীপ্তি কয়েকটি টিভি ধারাবাহিক ও টেলি চিত্রে সক্রিয় ছিলেন যথা সওদা (১৯৯২), তানাও (১৯৯৪), বা মুক্কামল (২০০৩)। আবার ২০১১ সালে কালারস চ্যানেলে মুক্তি বন্ধন নামক ডেইলি সোপ অপেরায় ফিরে আসেন। থিয়েটারে তার আত্মপ্রকাশ ২০১৫ সালের কাব্যিক পর্যায় মঞ্চ প্রদর্শনী এক মুলাকাত যাতে তিনি সুপ্রসিদ্ধ পাঞ্জাবি লেখক অমৃতা প্রীতমের ভূমিকায় অভিনয় করেন।
অন্যান্য কাজ
দো পয়সে কি ধুপ, চার আনে কি বারিসে দীপ্তির পরিচালনাসংক্রান্ত আত্মপ্রকাশ ঘটে,যাতে চরিত্রে মনীষা কৈরালা এবং রজিত কাপুর অভিনয় করেছেন। ছবিটি ২০০৯ সালে নিউ ইয়র্ক ভারতীয় চলচ্চিত্র উতসবে সেরা চিত্রনাট্য পুরস্কার পায়। কিন্তু ছবিটি মুক্তি পায়নি এছাড়াও তিনি  নারী সম্পর্কিত থোডা সা আসমান নামক টেলিভিসান ধারাবাহিক লেখেন এবং নির্দেশনা দেন এবং দা পাথ লেস ট্রাভেলেড নামক একটি ট্রাভেল শো, প্রযোজনা করেন।
তার হিন্দিতে প্রথম কবিতাসমূহ লমহা লমহা প্রকাশিত হয় ১৯৮৩ সালে. ২০০৪ সালে মাপিনলিট দ্বারা প্রকাশিত ব্ল্যাক উইন্ড এবং অন্যান্য কবিতা নামক একটি নতুন সংগ্রহ। ২০১১ সালে দীপ্তি নাভালের একটি  ছোট গল্পসংগ্রহ, ম্যাড তিব্বতি প্রকাশিত হয়।
দীপ্তি নাভাল, একজন চিত্রশিল্পী ও ফটোগ্রাফার হিসাবে বেশ কিছু প্রদর্শনী করেন। তার চিত্রশিল্পী হিসাবে কাজের মধ্যে অন্তর্ভুক্ত বিতর্কিত গর্ভবতী নুন। এছাড়াও তিনি শিশু কন্যাদের জন্য বিনোদ পণ্ডিত চ্যারিটেবল ট্রাস্ট তৈরী করেন এবং পরিচালনা করেন।
ব্যক্তিগত জীবন
দীপ্তি নাভাল চলচ্চিত্র নির্মাতা প্রকাশ ঝা র সঙ্গে বিবাহ বন্ধনে আবদ্ধ হন ,তাদের একটি দত্তক কন্যা দিশা দীপ্তি পরে বিনোদ পণ্ডিত, পণ্ডিত যশরাজের ভাগ্নের সঙ্গে সম্পর্কিত ছিলেন কিন্তু অসময়ে মৃত্যু তাকে নিয়ে যায়।
চলচ্চিত্রের তালিকা
সাথসাথলিস্টেন অমিয়া
সিংভূম লোকসভা কেন্দ্র
সিংভূম লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
সিংভূম লোকসভা কেন্দ্রে ১৯৫৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৬টি বিধানসভা কেন্দ্রই তফসিলী উপজাতিদের জন্য সংরক্ষিত। এই ৬টি বিধানসভা কেন্দ্রে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত।
সিংভূম লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী গীতা কোদা।
বালাগ্রাম ইউনিয়ন
বালাগ্রাম ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৩।
ভৌগোলিক অবস্থান ও আয়তন
জলঢাকা উপজেলা সদর হতে উত্তর দিকে অবস্থিত এ ইউনিয়নের আয়তন ২৬.৯৬ বর্গকিলোমিটার। এর সীমানা রয়েছে উত্তরে ডিমলা উপজেলার নাউতারা ও ঝুনাগাছ চাপানী ইউনিয়ন, পূর্বে ডাউয়াবাড়ী ও গোলমুন্ডা ইউনিয়ন, দক্ষিণে জলঢাকা সদর এবং পশ্চিমে কাঁঠালি ও গোলনা ইউনিয়ন। এ ইউনিয়নের মধ্যদিয়ে বুড়ি তিস্তা নদী বয়ে গেছে।
জনসংখ্যা
২০১১ সালের আদমশুমারি অনুযায়ী বালাগ্রাম ইউনিয়নের মোট জনসংখ্যা ছিল ২৮,৩৭৪ জন, যার মধ্যে পুরুষ হল ১৪১২৬ জন এবং নারী হল ১৪২৪৮ জন।
অর্থনীতি ও যোগাযোগ
বালাগ্রাম ইউনিয়নের অর্থনীতি মূলত কৃষি নির্ভর এবং যোগাযোগ ব্যবস্থা মোটামুটি ভালো তবে এখানকার অধিকাংশ মানুষ জলপথের তুলনায় স্হলপথ বেশিরভাগ লোকই ব্যবহার করে।
টিনটিন: দ্য কমপ্লিট কমপ্যানিয়ন
টিনটিন: দ্য কমপ্লিট কমপ্যানিয়ন (Tintin: The Complete Companion) লেখক ও সাংবাদিক মাইকেল ফার রচিত টিনটিন-বিষয়ক একটি বই, যেখানে হার্জের বিখ্যাত দুঃসাহসী টিন‌টিন কমিকসের ব্যাপক তথ্য এবং অজানা সাদৃশ্যের বিবরণ সংযুক্ত করা হয়েছে। মূল কমিকসের টুকরো টুকরো ছবি দিয়ে বইটি অলঙ্করণ করা হয়েছে।
নন্দিতা সাহা
নন্দিতা সাহা একজন প্রাক্তন ভারতীয় টেবিল-টেনিস খেলোয়াড়। ২০০৬ সালে মেলবোর্নে আয়োজিত কমনওয়েলথ গেমসে কানাডাকে পরাজিত যে ভারতীয় ত্রয়ী ব্রোঞ্জ পদক জয় করেন, তাদের একজন ছিলেন এই নন্দিতা সাহা।    তিনি বিভিন্ন বিশ্ব চ্যাম্পিয়নশিপ, এশিয়ান চ্যাম্পিয়নশিপ, কমনওয়েলথ চ্যাম্পিয়নশিপ এবং সাফ গেমসে ভারতের প্রতিনিধিত্ব করেছেন। ২০১০ সালে সিনিয়র ন্যাশনাল টিটি চ্যাম্পিয়নশিপে প্রমিলা একক বিভাগে ব্রোঞ্জ পদক জিতেছিলেন তিনি। এছাড়াও তিনি জাতীয় চ্যাম্পিয়নশিপে মিশ্র দ্বৈত বিভাগে দুবার স্বর্ণপদক জয়ী। তিনি ২০০২ সালের ম্যানচেস্টার কমনওয়েলথ গেমসেও ভারতের প্রতিনিধিত্ব করেছেন। নন্দিতা বর্তমানে অয়েল ইন্ডিয়া লিমিটেডে কর্মরত।
মনোরমা বসু
মনোরমা বসু, মাসিমা (বিবাহের পূর্বে মনোরমা রায়) (১৮ নভেম্বর, ১৮৯৭ - ১৬ অক্টোবর,১৯৮৬) ছিলেন অবিভক্ত বাংলার একজন দেশপ্রেমী সমাজসেবক ও স্বদেশী আন্দোলন ও সাম্যবাদী আন্দোলনের লড়াকু নেত্রী। বরিশাল জেলার বিভিন্ন নারীমুক্তি আন্দোলনে, সমাজসেবায় ও মানুষের প্রতি ভালোবাসার কারণে দলমত নির্বিশেষে কমরেড মনোরমা বসু মাসিমা নামে পরিচিত ছিলেন।
জন্ম ও প্রারম্ভিক জীবন
মনোরমা রায়ের জন্ম ১৮৯৭ খ্রিস্টাব্দের ১৮ নভেম্বর (১৩০৪ বঙ্গাব্দের ১ অগ্রহায়ণ) বেঙ্গল প্রেসিডেন্সির অবিভক্ত বাংলার অধুনা বরিশাল জেলার বানারীপাড়া উপজেলার নরোত্তমপুর গ্রামের এক মধ্যবিত্ত পরিবারে। ব্রিটিশ বিরোধী আন্দোলনের সমর্থক নীলকণ্ঠ রায় ও প্রমোদ সুন্দরী রায়ের পঞ্চম সন্তান ছিলেন তিনি। আশৈশব দারিদ্র্যের মধ্যে কাটানোয় এবং বাল্য বয়সে পিতার মৃত্যুর জন্য তিনি জীবনে লেখাপড়ার সুযোগ পান নি। কিন্তু তার জন্মস্থানের পরিবেশ তাকে দেশপ্রেমে উদ্বুদ্ধ করে। তার আট বৎসর বয়ক্রমে স্বদেশীদের 'বঙ্গভঙ্গ' রদের আন্দোলনে হাতে হলুদ রাখি বেঁধে স্বদেশী আন্দোলনে দীক্ষা নেন। এগারো বৎসর বয়সে স্বদেশপ্রেমের মূর্তপ্রতীক  ক্ষুদিরাম বসুর আত্মবলিদানে অনুপ্রাণিত হয়ে রাজনীতির প্রতি আকৃষ্ট হন। ১৯১১ খ্রিস্টাব্দে চোদ্দ বৎসর বয়সে তার বিবাহ হয় বরিশালের বাঁকাই গ্রামের বিপত্নীক জমিদার চিন্তাহরণ বসুর সঙ্গে।
রাজনৈতিক ও সামাজিক ক্রিয়াকলাপ
প্রগতিবাদী স্বামীর সমর্থনে জমিদার বাড়ির বাধানিষেধ ও রক্ষণশীলতা মনোরমার রাজনৈতিক ও স্বদেশী আন্দোলনের ক্রিয়াকলাপে অন্তরায় হয়নি। ছেলেমেয়েদের উপযুক্ত শিক্ষা ও সুষ্ঠু মানসিক বিকাশের জন্য তিনি বরিশালে নিজের জন্য স্থায়ী আবাস গড়ে তোলেন। নিজের কাউনিয়ার বাড়িতে অনাথ দুস্থ মহিলা, বিশেষ করে বিধবা বা অবিবাহিত মায়েদের আশ্রয় দিতে মাতৃমন্দির নামে একটি আশ্রম স্থাপন করেন এবং আজীবন আশ্রমটি তিনিই পরিচালনা করেন। ১৯২১-২২ খ্রিস্টাব্দে "চরকা ধরো, খদ্দর পরো" আন্দোলনে তিনি গ্রামে গ্রামে নারীদের চরকা কাটার কাজ শেখাতেন, তিনি নিজে সারাজীবন খদ্দরের তৈরি পোষাক পরেছেন।
১৯২৫ খ্রিস্টাব্দে মহাত্মা গান্ধী রাজনৈতিক প্রচার ও তহবিল সংগ্রহে বরিশালে এলে মনোরমা বসু স্বদেশী আন্দোলনে সক্রিয় অংশগ্রহণ করেন এবং নিজের গহনা পর্যন্ত দান করে দেন। ১৯২৫ খ্রিস্টাব্দেই সরোজ নলিনী দত্তের মৃত্যুর পর গুরুসদয় দত্ত স্ত্রীর নামে সরোজ নলিনী মহিলা সমিতি গঠন করলে, মনোরমা বসুই বরিশালে নারী অধিকার রক্ষায় প্রথম শাখা প্রতিষ্ঠা করেন এবং এই সমিতির মাধ্যমের নারী সমাজকে ব্রিটিশ বিরোধী আন্দোলনে সংঘবদ্ধ করেন। তিরিশের দশকের প্রথমেই তিনি কংগ্রেসের মহিলা কর্মী হন। ১৯৩২ খ্রিস্টাব্দে আইন অমান্য আন্দোলনে যে প্রথম তিনজন মহিলা আইন অমান্য করে কারাবরণ করেছিলেন, মনোরমা বসু ছিলেন তাদেরই একজন। বহরমপুর জেলেই তিনি  চিত্তরঞ্জন দাশের ভগিনী ঊর্মিলা দেবী ও জ্যোতির্ময়ী দেবীর সান্নিধ্য লাভ করেন। ব্রিটিশদের শৃঙ্খল থেকে ভারতবর্ষকে মুক্ত করার বিভিন্ন সংগ্রামে অংশগ্রহণ করার সঙ্গে সমাজসেবা, মহিলাদের সংগঠিত করে তাদের স্বাবলম্বী করে গড়ে তোলার কাজে, তাদের অধিকার রক্ষায়, দুস্থ মানুষের অন্ন, বস্ত্র ও চিকিৎসা বন্দোবস্ত করা ইত্যাদিতে নিজেকে নিয়োজিত রাখেন। মহিলাদের  অধিকার রক্ষায় বরিশালে গড়েন মহিলা আত্মরক্ষা সমিতি, শিক্ষার জন্য আদর্শ প্রাথমিক বিদ্যালয়, পল্লিকল্যাণ অমৃত পাঠাগার, শিশুদের জন্য মুকুল মিলন খেলাঘর। এমনকি বিভিন্ন সময়ে কারাগারে বন্দি অবস্থাতেও সংগঠন গড়েছেন, বন্দিদের শিক্ষার ব্যবস্থা করেছেন। চল্লিশের দশকের প্রথমেই তিনি কমিউনিস্ট পার্টির সদস্যা হন। ১৯৪২ খ্রিস্টাব্দে তার 'মহিলা আত্মরক্ষা সমিতি'র সূচনা পর্ব থেকে তিনি বরিশাল জেলা সমিতির অন্যতম নেত্রী হন। ১৯৪৩-৪৪ খ্রিস্টাব্দে বাংলায় দুর্ভিক্ষের সময় তিনি ত্রাণের কাজে লঙ্গরখানা, চিকিৎসালয়, উদ্ধার আশ্রম প্রভৃতির সঙ্গে সক্রিয়ভাবে যুক্ত থাকেন। ১৯৪৭ খ্রিস্টাব্দে স্বাধীনতার পর কলকাতায় কমিউনিস্ট পার্টির মিটিং-এ আঞ্চলিক কমিটি গড়ে স্থানীয় কমরেডদের সেখানে কাজ করার সিদ্ধান্ত নেওয়া হলে, তিনি পার্টির কাজে পূর্ব পাকিস্তান বেছে নেন এবং বরিশালেই থেকে যান। সাম্রাজ্যবাদ বিরোধী আন্দোলনে বিভিন্ন সময়ের পুত্রকন্যাসহ তিনি ব্রিটিশ ও পাকিস্তান সরকারের শাসনে কারারুদ্ধ হয়ছেন। পাকিস্তানের শাসকদের শাসন ও শোষণে জনজীবন বিপর্যস্ত হলে ১৯৪৮ খ্রিস্টাব্দে সারা পাকিস্তানের দ্রব্যমূল্যের উর্দ্ধগতির প্রতিকারে জেলা ম্যাজিস্ট্রেটের অফিসে খাদ্য আন্দোলনের মিছিলে নেতৃত্ব দেওয়ার কারণে তাকে একবছরের সশ্রম কারাদণ্ড ভোগ করতে হয়। মুক্তির দিনই আবার জননিরাপত্তা আইনে বন্দি হয়ে আরও তিন বছর কারাভোগের পর ১৯৫২ খ্রিস্টাব্দের ২৫ এপ্রিল মুক্তি পান। তবে ১৯৫৪ খ্রিস্টাব্দের ১০ মে স্বামীর মৃত্যুর পর কিছুদিন বিরত থেকে তিনি পুনরায় নিজের কর্মকাণ্ড শুরু করেন। ১৯৫৪ খ্রিস্টাব্দে রাজনৈতিক অস্থিরতার সয়ম কিছুদিন আত্মগোগনে থাকেন। পরে মাতৃমন্দিরের কাজে ব্যস্ত থাকেন। সাম্যবাদে দীক্ষিত মনোরমা বসু সামাজিক ও রাজনৈতিক অন্যায়ের বিরুদ্ধে রুখে দাঁড়িয়েছেন। ১৯৬২ ও ১৯৬৪ খ্রিস্টাব্দে গণ আন্দোলন বা ১৯৬৯ খ্রিস্টাব্দের গণঅভ্যুত্থানে তিনি মহিলাদের সংগঠিত করতে গুরুত্বপূর্ণ ভূমিকা পালন করেন। ১৯৭১ খ্রিস্টাব্দে  বাংলাদেশের স্বাধীনতা আন্দোলনেও তিনি অগ্রণী ভূমিকা নিয়েছিলেন। মৃত্যুর আগে পর্যন্ত তিনি বাংলাদেশ মহিলা পরিষদের সহ-সভানেত্রী ছিলেন।
পুরস্কার
বাংলাদেশে নারীর অধিকার রক্ষায় অবিস্মরণীয় অবদানের জন্য নানা মরণোত্তর সম্মানে সম্মানিত হয়েছেন তিনি। লাভ করেছেন 'শের-ই বাংলা পদক' ১৯৯৭ খ্রিস্টাব্দে এবং বাংলাদেশ সরকারের বেগম রোকেয়া পদকে ভূষিত হয়েছেন ১৯৯৯ খ্রিস্টাব্দে। এছাড়াও বাংলাদেশ কমিউনিস্ট পার্টি ও বাংলাদেশের মহিলা পরিষদও মরণোত্তর সম্মাননা প্রদান করে।
জীবনাবসান
বাংলার নারী জাগরণের অন্যতম পুরোধা ব্যক্তিত্ব মনোরমা বসু ১৯৮৩ খ্রিস্টাব্দ থেকেই নানা অসুস্থতায় পীড়িত ছিলেন। ১৯৮৬ খ্রিস্টাব্দের ১৬ অক্টোবর বরিশালের কাউনিয়ায় তার প্রতিষ্ঠিত মাতৃমন্দিরে প্রয়াত হন। তিনি চার কন্যা ও এক পুত্রের জননী ছিলেন। মৃত্যুর পর তার যাবতীয় সম্পত্তি নিয়ে ২০০১ খ্রিস্টাব্দে "মনোরমা বসু মাসিমা স্মৃতি ট্রাস্ট" গঠন করা হয়েছে।
তার মৃত্যুর পর বরিশালের মাতৃমন্দির সরকারি প্রাথমিক বিদ্যালয়ে পরিণত হয়েছে। মনোরমা বসুর জীবদ্দশাতেই ১৯৭১ খ্রিস্টাব্দে প্রখ্যাত সাহিত্যিক সাংবাদিক সত্যেন সেন রচনা করেন মনোরমা মাসিমা গ্রন্থটি।
জনমত
ইতোহাস
জনমত লন্ডনে ২১ ফেব্রুয়ারি ১৯৬৯ সালে প্রতিষ্ঠিত হয়েছিল। এটি ব্রিটেনের প্রথম জাতিগত সংখ্যালঘু এবং বাংলাদেশের বাইরে প্রকাশিত প্রথম বাংলা সাপ্তাহিক সংবাদপত্র।
সংবাদপত্রের নিয়মিত বৈশিষ্ট্যগুলির মধ্যে রয়েছে দেশীয় ও আন্তর্জাতিক সংবাদ এবং রাজনীতি। জার্মানি, ফ্রান্স, স্পেন, অস্ট্রিয়া, অস্ট্রেলিয়া, মার্কিন যুক্তরাষ্ট্র, কানাডা, আফ্রিকা, মধ্যপ্রাচ্য এবং বাংলাদেশে এর গ্রাহক রয়েছে।
জন চার্লস ফিল্ডস
জন চার্লস ফিল্ডস একজন কানাডীয় গণিতবিদ এবং ফিল্ডস পদক এর প্রতিষ্ঠাতা।
জীবনী
ফিল্ডস ১৮৬৩ সালের ১৪ মে অন্টারিওর হ্যামিল্টনে জন্মগ্রহণ করেন। তিনি টরন্টো বিশ্ববিদ্যালয় থেকে ১৮৮৪ সালে গ্র্যাজুয়েট হন। তিনি ১৮৮৭ সালে জনস হপকিন্স বিশ্ববিদ্যালয় থেকে পিএইচডি ডিগ্রি লাভ করেন। তিনি জনস হপকিন্স বিশ্ববিদ্যালয় এ দুই বছর শিক্ষকতা করেন। তিনি টরন্টো বিশ্ববিদ্যালয় এ শিক্ষকতা করার জন্য ১৯০২ সালে কানাডায় ফিরে আসেন। তিনি ১৯১৯ থেকে ১৯২৫ সাল পর্যন্ত রয়েল কানাডিয়ান ইন্সটিটিউট এর প্রেসিডেন্টের দায়িত্ব পালন করেন। তিনি ১৯০৭ সালে রয়েল সোসাইটি অব কানাডা এবং ১৯১৩ সালে রয়েল সোসাইটি অব লন্ডন এর ফেলো নির্বাচিত হন।
স্নোবোর্ডার (চলচ্চিত্র)
স্নোবোর্ডার ২০০৩ সালে নির্মিত একটি ফরাসি-সুইস অপরাধ মূলক চলচ্চিত্র। চলচ্চিত্রটি পরিচালনা করেছেন ওলিয়াস বারকো, যা দর্শকদের নিকট প্রধানত নেতিবাচক পর্যালোচনা পেয়েছে।
সাঈদ আহমদ সন্দ্বীপি
সাঈদ আহমদ সন্দ্বীপি (১৮৮২ – ১৯৫৫) বাংলার একজন ইসলামি পণ্ডিত ছিলেন। তিনি হাটহাজারী মাদ্রাসার প্রথম শায়খুল হাদিস ছিলেন। তার মাধ্যমে কওমি ধারার মাদ্রাসায় প্রাতিষ্ঠানিক হাদিস শিক্ষার সূচনা হয়। একারণে তিনি বাংলার প্রথম শায়খুল হাদিস হিসেবেও সম্মানিত হন। তিনি মাহমুদ হাসান দেওবন্দির খলিফা ছিলেন। তার প্রতিষ্ঠিত মাদ্রাসা আল জামিয়াতুল ইসলামিয়া কাছেমুল উলুম চারিয়া।
জীবনী
সাঈদ আহমদ সন্দ্বীপি ১৮৮২ সালে চট্টগ্রামের সন্দ্বীপ উপজেলার এক মুসলিম পরিবারে জন্মগ্রহণ করেন। তার পিতা নূর বখশ একজন আলেম ছিলেন। পিতার নিকট প্রাথমিক ধর্মীয় শিক্ষা লাভের পর ১৮৯৩ সালে তিনি ভারতে চলে যান, তখন তার বয়স হয়েছিল ১১ বছর। তিনি মাহমুদ হাসান দেওবন্দির তত্ত্বাবধানে দারুল উলুম দেওবন্দে ভর্তি হন। ১৯০৫ সালে তিনি দারুল উলুম দেওবন্দে দাওরায়ে হাদিস (স্নাতক) সমাপ্ত করেন। শিক্ষাজীবন শেষে তিনি প্রথম পর্যায়ে রশিদ আহমদ গাঙ্গুহির নিকট বায়আত গ্রহণ করেন। পরে মাহমুদ হাসান দেওবন্দির নিকট বায়আত হন ও খেলাফত লাভ করেন। ১৯০৮ সালে জমিরুদ্দিন আহমদের পরামর্শে প্রথম শায়খুল হাদিস হিসেবে তিনি দারুল উলুম হাটহাজারী মাদ্রাসার শায়খুল হাদিস পদে নিযুক্ত হন। বাংলাদেশ তথা তৎকালীন পূর্ববঙ্গে তার মাধ্যমেই কওমি ধারার মাদ্রাসায় প্রাতিষ্ঠানিক হাদিস শিক্ষা আরম্ভ হয়। যার কারণে তিনি বড় মুহাদ্দিস সাহেব ও বাংলার প্রথম শায়খুল হাদিস হিসেবে সম্মানিত। ১৯০৮ থেকে ১৯৪৩ পর্যন্ত তিনি প্রায় ৩৫ বছর হাটহাজারী মাদ্রাসায় হাদিসের শিক্ষকতা করেন। ১৯৪৩ সালে তিনি আল জামিয়াতুল ইসলামিয়া কাছেমুল উলুম চারিয়া প্রতিষ্ঠা করেন এবং আমৃত্যু এখানে হাদিস শিক্ষাদান করেন। উভয় মাদ্রাসায় তার ছাত্রদের মধ্যে রয়েছেন: মুফতি ফয়জুল্লাহ, শাহ আবদুল ওয়াহহাব প্রমুখ। তিনি ১৯৫৫ সালে মৃত্যুবরণ করেন। চারিয়া মাদ্রাসার দক্ষিণে তার কবর অবস্থিত।
নর্দার্ন ডিস্ট্রিক্টস ক্রিকেট দল
নর্দার্ন ডিস্ট্রিক্টস ক্রিকেট দল নিউজিল্যান্ড ক্রিকেট কর্তৃক পরিচালিত প্রথম-শ্রেণীর ক্রিকেট দলের অন্যতম।
নিউজিল্যান্ডের নর্থ আইল্যান্ডের উত্তরাংশের মাঝামাঝি অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি নর্দার্ন ডিস্ট্রিক্টস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল।
ইতিহাস
নর্দার্ন ডিস্ট্রিক্টস প্রথম-শ্রেণীর মর্যাদাপ্রাপ্ত বর্তমান ছয়টি দলের মধ্যে সর্বশেষ অন্তর্ভুক্ত হয়। ১৯৫৬-৫৭ মৌসুমে প্লাঙ্কেট শীল্ড প্রতিযোগিতায় যোগ দেয়। নর্থল্যান্ড ক্রিকেট অ্যাসোসিয়েশন, কাউন্টিজ মানুকাউ ক্রিকেট অ্যাসোসিয়েশন, ওয়াইকাতো ভ্যালি ক্রিকেট, হ্যামিল্টন ক্রিকেট অ্যাসোসিয়েশন, প্লেন্টি বে ক্রিকেট ও পোভার্টি বে ক্রিকেট অ্যাসোসিয়েশন - এ ছয়টি ক্রিকেট অ্যাসোসিয়েশন কর্তৃক নর্দার্ন ডিস্ট্রিক্টস দলটি পরিচালিত হয়ে আসছে।
সম্মাননা
১৯৬২-৬৩, ১৯৭৯-৮০, ১৯৯১-৯২, ১৯৯২-৯৩, ১৯৯৯-০০, ২০০৬-০৭, ২০০৯-১০, ২০১১-১২
১৯৭৯-৮০, ১৯৯৪-৯৫, ১৯৯৭-৯৮, ২০০২-০৩, ২০০৪-০৫, ২০০৮-০৯, ২০০৯-১০
২০১৩-১৪, ২০১৭-১৮
দলীয় সদস্য
২০১৭-১৮ মৌসুমের জন্যে চুক্তিবদ্ধ খেলোয়াড়দের তালিকা নিম্নরূপ:
পুরুষদের সুপার স্ম্যাশ (ক্রিকেট)
পুরুষদের সুপার স্ম্যাশ বা স্পনসরজনিত কারণে ড্রিম১১ সুপার স্ম্যাশ হল নিউজিল্যান্ডের ঘরোয়া টি২০ ক্রিকেট লিগ।
চ্যাম্পিয়নস লিগ টি২০
২০০৮–০৯ থেকে ২০১৩–১৪ মরসুম পর্যন্ত এই প্রতিযোগিতার বিজয়ী দল চ্যাম্পিয়নস লিগ টুয়েন্টি২০ প্রতিযোগিতায় উত্তীর্ণ হত।
দল
বর্তমানে ছয়টি দল এই প্রতিযোগিতা অংশগ্রহণ করে যার মধ্যে চারটি দল উত্তর দ্বীপপুঞ্জের এবং দুটি দল দক্ষিণ দ্বীপপুঞ্জের।
ফলাফল
নিম্নে মরসুম ভিত্তিক ফাইনাল খেলার ফলাফল উল্লেখ করা হল:
এ এফ এম মফিজুল ইসলাম
এ এফ এম মফিজুল ইসলাম একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্য।
শিক্ষাজীবন
মফিজুল ইসলাম বিশ্বব্যাংকের অর্থায়নে ঢাকা বিশ্ববিদ্যালয় থেকে ১৯৮৯ সালে অর্থনীতিতে পিএইচডি ডিগ্রি অর্জন করেন।
কর্মজীবন
কর্মজীবনে মফিজুল ইসলাম ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ), রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) এবং চট্টগ্রাম বিশ্ববিদ্যালয়ের অর্থনীতি বিভাগে অধ্যাপনা করেছেন। এছাড়া তিনি সাউথইস্ট ইউনিভার্সিটির বোর্ড অব ট্রাস্টিজের উপদেষ্টা হিসেবেও দায়িত্ব পালন করেন।
এ এফ এম মফিজুল ইসলাম ২০১৯ সালের ২৪ নভেম্বর ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্যের দায়িত্বভার গ্রহণ করেন।
প্রকাশনা
মফিজুল ইসলাম দেশীয় ও আন্তর্জাতিক জার্নালে ৫০টিরও বেশি গবেষণা প্রবন্ধ প্রকাশ করেছেন।
তিলোত্তমাসম্ভব কাব্য
তিলোত্তমাসম্ভব কাব্য হল মাইকেল মধুসূদন দত্ত রচিত একটি বিখ্যাত কাব্য। ১৮৬০ সালের মে মাসে এই কাব্যটি প্রথম গ্রন্থাকারে প্রকাশিত হয়। এই কাব্যে কবির নিজ নব্য প্রবর্তিত অমিত্রাক্ষর ছন্দের সফল প্রয়োগ ও সাবলীলভাবে ব্যবহার একে বাংলা সাহিত্যের ইতিহাসে এক অনন্য স্থান দান করেছে।
ইতিহাস
১৮৬০ খ্রিষ্টাব্দে কবির বিখ্যাত তিলোত্তমাসম্ভব কাব্য প্রকাশিত হয়।
বিশিষ্টতা
ভাষায়, ভাবে, ছন্দে, শিল্পরীতিতে এই গ্রন্থখানির নবীনতা অবিসংবাদিত। তিলোত্তমাসম্ভব-এর প্রকাশ ভারতচন্দ্রীয় যুগের অবসান ঘোষণা করে।
খেসারি ডাল
খেসারির ডাল এক ধরনের হলুদ বর্ণ উদ্ভিজ্জ বীজ বা কালাই যা ডাল হিসাবে চিহ্নিত। খেসারি কালাই একটি শুঁটি (ইং: Legume) জাতীয় উদ্ভিদ যার বৈজ্ঞানিক নাম Lathyrus sativus এবং এর ইংরেজি নাম Grass pea বা Chikling vetch, blue sweet pea, chickling pea, chickling vetch, Indian pea, white pea এবং white vetch । খেসারির ডাল বাংলাদেশ সহ বিভিন্ন দেশে প্রধান খাদ্যের অংশ। পৃথিবীর বিভিন্ন এলাকার মানুষ বিভিন্ন রীতিতে খেসারির ডাল খেয়ে থাকে। পশু খাদ্য হিসেবেও এর ব্যবহার ব্যাপক।
বিস্তার
ভারত, পাকিস্তান, বাংলাদেশ, শ্রীলঙ্কা, নেপালসহ দক্ষিণ এশিয়ার বেশ কয়েকটি দেশের দৈনন্দিন খাদ্য তালিকায় ডালের ব্যবহার বহুদিনের পুরনো।
পুষ্টিগুণ ও ভেষজ গুণ
খেসারি ডাল-এ শতকরা প্রায় ২০-২৩ ভাগ প্রোটিন থাকে। এছাড়াও খেসারি ডালে ব্যথা, গিঁটের বেদনা, অরুচি, মাড়ির ব্যথা এবং কোষ্ঠকাঠিন্যে এটি কাজে লাগে।
পত্রিকা (সাপ্তাহিক সংবাদপত্র)
পত্রিকা বাংলা ভাষায় প্রকাশিত ব্রিটেন ভিত্তিক একটি সাপ্তাহিক সংবাদপত্র।
শ্রীমন্তুডু
শ্রীমন্তুডু হল ২০১৫ সালে মুক্তিপ্রাপ্ত একটি ভারতীয় তেলুগু অ্যাকশন ড্রামা চলচ্চিত্র। এটি রচনা ও পরিচালনা করেন কোরতাল শিব এবং প্রযোজনা করে মৈত্রী মুভি মেকার্স ও জি. মহেশ বাবু এন্টারটেইনমেন্ট। ছবিতে মুখ্য চরিত্রে অভিনয় করেন মহেশ বাবু, শ্রুতি হাসান, জগপতি বাবু ও রাজেন্দ্র প্রসাদ। সম্পৎ রাজ, মুকেশ ঋষি, সুকন্যা ও হরিশ উতমন পার্শ্বচরিত্রে অভিনয় করেন। ছবিটি বিশ্বব্যাপী পরিবেশনা করে ইরোস ইন্টারন্যাশনাল।
এই ছবির মূল উপজীব্য হল হর্ষ বর্ধন (মহেশ বাবু) নামে এক যুবকের কাহিনি। সে তার বাবা রবিকান্তের (জগপতি বাবু) থেকে এক বিশাল বাণিজ্যিক সাম্রাজ্য উত্তরাধিকার সূত্রে প্রাপ্ত হয়। তাদের পৈত্রিক ভিটে দেবরকোট নামে এক প্রত্যন্ত গ্রামে, এ কথা জানার পর বান্ধবী চারুশীলার অনুরোধে হর্ষ গ্রামটিকে দত্তক গ্রহণ করে এবং স্থানীয়দের জীবনযাত্রার মান ও গ্রামের পরিকাঠামো উন্নয়নে কিছু সময় অতিবাহিত করে। তার এই উদ্যোগের ফলে স্থানীয় গুন্ডা সর্দার শশী (সম্পৎ রাজ) ও তার ভাই তথা রাজনীতিবিদ বেঙ্কট রত্নম (মুকেশ ঋষি) ক্রুদ্ধ হয়।
প্রথমে শ্রীমন্তুডু ছবিটি প্রযোজনার কথা ছিল ইউটিভি মোশন পিকচার্সের। কিন্তু শিবের সঙ্গে মতানৈক্য হওয়ায় কোম্পানিটি পিছিয়ে যায়। পরিচালনা ছাড়াও এই ছবির চিত্রনাট্য রচনা করেছিলেন শিব। দেবী শ্রী প্রসাদ সংগীত পরিচালনা করেন এবং আর. মাধী ছিলেন সিনেম্যাটোগ্রাফার। কোটগিরি বেঙ্কটেশ্বর রাও ছবিটি সম্পাদনা করেন। ২০১৪ সালের ১১ অগস্ট হায়দ্রাবাদের রামনাইডু স্টুডিওজে ছবিটির প্রযোজনা শুরু হয়। সেই বছরই ৭ নভেম্বর পুনেতে ছবির প্রিন্সিপ্যাল ফোটোগ্রাফির কাজ শুরু হয় এবং তা চলে পরের বছর জুন মাসের মাঝামাঝি সময় পর্যন্ত। ছবির অধিকাংশ শ্যুটিং হায়দ্রাবাদ ও তার আশেপাশের এলাকায় হলেও কয়েকটি অংশের শ্যুটিং হয় তামিলনাড়ু ও মালয়েশিয়ায়।
শ্রীমন্তুডু ও ছবিটির সেলবন্ধন নামাঙ্কিত তামিল-ডাবকৃত সংস্করণ ২০১৫ সালের ৭ অগস্ট একই সঙ্গে সারা বিশ্বের ২৫০০টি প্রেক্ষাগৃহে মুক্তি পায়। সমালোচকদের দ্বারা প্রশংসিত এই ছবিটি বাণিজ্যিকভাবেও সাফল্য অর্জন করে। ৪০–৭০ কোটি টাকা বাজেটে নির্মিত ছবিটির মোট আয় ছিল প্রায় ২০০ কোটি টাকা, যার ফলে এটি সর্বকালের তৃতীয় সর্বাধিক লাভজনক তেলুগু ছবিতে পরিণত হয়। ছবিটি মুক্তিলাভের পর অনেক অভিনেতা, সরকারি কর্মকর্তা ও রাজনীতিবিদ পিছিয়ে পড়া গ্রামগুলির উন্নয়নে পরিকল্পনা গ্রহণের কথা ঘোষণা করেন এবং তেলেঙ্গানা ও অন্ধ্রপ্রদেশের গ্রামগুলিকে দত্তক গ্রহণ করতে উৎসাহ দিতে থাকেন। ছবিটি তিনটি নন্দী পুরস্কার (শ্রেষ্ঠ জনপ্রিয় কাহিনিচিত্র পুরস্কার সহ), তিনটি ফিল্মফেয়ার অ্যাওয়ার্ড সাউথ, ছয়টি আইআইএফএ উৎসবম পুরস্কার, পাঁচটি দক্ষিণ ভারতীয় আন্তর্জাতিক চলচ্চিত্র পুরস্কার ও চারটি সন্তোষম চলচ্চিত্র পুরস্কার জয় করে।
কাহিনি-সারাংশ
রবিকান্তের পঁচিশ হাজার কোটি টাকা মূল্যের বাণিজ্যিক সাম্রাজ্যের একমাত্র উত্তরসূরি পুত্র হর্ষ বর্ধন। বন্ধু আপ্পারাওয়ের জন্মদিনের পার্টিতে চারুশীলার সঙ্গে আলাপ হওয়ার পর হর্ষ বর্ধন একটি বিশ্ববিদ্যালয়ে গ্রামোন্নয়ন পাঠক্রমে ভর্তি হয়। চারুশীলার পৈত্রিক ভিটে উত্তরান্ধ্র অঞ্চলের দেবরকোট নামে এক প্রত্যন্ত গ্রাম। সেই গ্রামের উন্নতিতে প্রযুক্তির ব্যবহার করাই ছিল চারুশীলার লক্ষ্য। হর্ষ বর্ধন ও চারুশীলার মধ্যে বন্ধুত্ব গড়ে ওঠে। কিছুদিনের মধ্যে সেই বন্ধুত্ব প্রেমে পরিণত হয়।
দেবরকোটের প্রাকৃতিক সম্পদ নিজের স্বার্থে ব্যবহার করত কেন্দ্রীয় মন্ত্রী বেঙ্কট রত্নমের ভাই শশী। এদের জুলুমের দলে অনেক গ্রামবাসীই ভালো থাকার আশায় গ্রাম ছেড়ে শহরে পাড়ি দিয়েছিল। তা সত্ত্বেও গ্রামের প্রধান নারায়ণ রাও আশা করতেন যে একদিন গ্রামের সাধারণ অবস্থার সঙ্গে সঙ্গে গ্রামবাসীদের জীবনযাত্রার মানও উন্নত হবে। এদিকে রত্নমের ছেলে রাধা রবিকান্তকে ব্ল্যাকমেল করে তার পরিবারের ক্ষতি করার ভয় দেখায়। তার দাবি ছিল রবিকান্তকে একটি সম্মানজনক হাইওয়ে কনট্র্যাক্ট থেকে সরে আসতে হবে। রবিকান্তের ভাইপো কার্তিক রবিকান্তের বাণিজ্যিক সাম্রাজ্যের উত্তরসূরি হওয়ার স্বপ্ন দেখত। সে রাধার কাছে কনট্র্যাক্টটির আসন্ন দর প্রস্তাবের বিস্তারিত তথ্য ফাঁস করে দেয়। হর্ষ এই বিষয়টি জানতে পারে। রত্নমকে তার দিল্লির বাসভবনে সূক্ষ্মভাবে সাবধান করার পর হর্ষ গোপনে বাবার কোম্পানির হয়ে অপেক্ষাকৃত কম দর প্রস্তাব করে এবং কনট্র্যাক্টটি লাভ করে।
চারুশীলা যখন জানতে পারে যে হর্ষ আসলে রবিকান্তের ছেলে, তখন সে হর্ষকে এড়িয়ে চলতে শুরু করে। হর্ষ তার কারণ জিজ্ঞাসা করলে, চারুশীলা জানায় যে রবিকান্তও দেবরকোটের বাসিন্দা ছিলেন। কিন্তু অর্থ উপার্জনের আশায় তিনি গ্রাম ছেড়ে হায়দ্রাবাদে চলে এসেছিলেন। কিন্তু চারুশীলার বাবা নারায়ণ রাও নিজের গ্রামকে কখনও ত্যাগ করেননি। এই বলে চারুশীলা হর্ষকে বিদায় জানিয়ে চলে যায়। অফিসে যোগ দেওয়ার আগে বাবার কাছ থেকে একটি লম্বা ছুটি চেয়ে নিয়ে হর্ষ বাবার অজান্তেই দেবরকোটে এসে পৌঁছায়। দেবরকোটে গিয়ে হর্ষ রাওয়ের সঙ্গে দেখা করে এবং নিজের পরিচয় দেয় পড়াশোনার উদ্দেশ্যে গ্রাম পরিদর্শনে আসা গ্রামোন্নয়ন পাঠক্রমের এক ছাত্র হিসেবে।
দেবরকোট ও শশীর জুলুম সম্পর্কে বিস্তারিতভাবে জানার পর হর্ষ ঘোষণা করে যে সে গ্রামটিকে দত্তক গ্রহণ করবে। সে যখন গ্রামের উন্নতিসাধনের জন্য কাজ করছিল তখন রত্নমও শশীকে বলে গ্রামের উন্নয়নে কিছু করতে। রত্নমের উদ্দেশ্য ছিল আসন্ন নির্বাচনে জয়লাভ করা। কিন্তু উন্নয়নের কৃতিত্ব গ্রহণের জন্য নিজের উদ্দেশ্যটি সে প্রকাশ্যে আনে না। ইতিমধ্যে হর্ষ রাওয়ের থেকে জানতে পারে হর্ষের মতো রবিকান্তও যৌবনে গ্রামের উন্নতি ঘটাতে চাইতেন এবং স্থানীয়দের কল্যাণের উদ্দেশ্যে তিনি একটি ডেয়ারি ফার্ম প্রতিষ্ঠা করেছিলেন। কিন্তু তারপরই রত্নম ও শশী সেই ফার্মে আগুন লাগিয়ে দেয়। তার ফলে অনেকের মৃত্যু ঘটে। রবিকান্তকে অগ্নিকাণ্ডের জন্য দায়ী করে অপমান, এমনকি গ্রেফতারও করা হয়েছিল। রবিকান্ত গ্রাম ছেড়ে শহরে চলে যান এবং পরে প্রচুর সম্পত্তি উপার্জন করেন।
দেবরকোটে এসে চারুশীলা মনে করে হর্ষ তাকে বিয়ে করার উদ্দেশ্যে তার পরিবারকে খুশি করার জন্য এই সব করছে। প্রথমে হর্ষের উপর বিরক্ত হলেও হর্ষ যখন চারুশীলার কাকার পরিবারকে শহরে নিজেদের কর্মরত পুত্রের কাছে চলে যাওয়া থেকে বিরত করে এবং পরিবর্তে প্রত্যেক সপ্তাহান্তে সম্ভব হলে তাদের ছেলেকে গ্রামে আসতে রাজি করায় তখন চারুশীলা হর্ষের প্রতি প্রসন্ন হয়। পরে হর্ষ ও চারুশীলা জানতে পারে যে একটি নতুন উপকূলীয় শিল্প করিডোরের আনুষ্ঠানিক ঘোষণার পরেই জমির দাম বাড়বে আর সেই কারণে গ্রামে রাজনৈতিক লাভের আশায় রত্নম গ্রামের সব কৃষিজমি অধিগ্রহণ করে নিতে চলেছে। হর্ষ তাদের মোকাবিলা করে এবং সাবধান করে দিয়ে বলে গ্রামোন্নয়নের জন্য সে যা করছে তাতে বাধা না দিতে।
হর্ষ পরে একটি ওয়াটার বটলিং ইউনিট দেখতে যায়। সেখানে যে শুধু মদ তৈরি হত তা-ই নয়, বরং সেই ইউনিটটির জন্য গ্রামের পানীয় জলের উৎসেও টান পড়ত। ইউনিটটি বন্ধ করতে গিয়ে সে শশীর গুন্ডাদের হাতে আক্রান্ত হয় এবং তাকে আহত অবস্থায় হাসপাতালে ভর্তি করা হয়। রবিকান্ত জানতে পারেন যে হর্ষ দেবরকোটকে দত্তক গ্রহণ করেছে। তিনি হর্ষকে হায়দ্রাবাদে ফিরিয়ে নিয়ে আসতে সক্ষম হন। সেখানে সুস্থ হয়ে হর্ষ অফিসের কাজে যোগ দেয়। পরে রবিকান্ত দৃশ্যত বিমর্ষ হর্ষের সঙ্গে সামনাসামনি কথা বলেন এবং তাকে দেবরকোটে ফেরত পাঠানোর সিদ্ধান্ত নেন। তিনি অনেক দিন ধরে হর্ষের কাছ থেকে ভালোবাসা পাওয়ার প্রত্যাশী ছিলেন। এই কাজের ফলে তিনি হর্ষের ভালোবাসা অর্জনও করেন। হর্ষ বাণিজ্যিক সাম্রাজ্যের কর্তৃত্ব কার্তিকের হাতে তুলে দিয়ে চলে যায়।
ক্রমবিকাশ
২০১৩ সালের অক্টোবর মাসে ইউটিভি মোশন পিকচার্স ঘোষণা করে যে তারা মহেশ বাবু অভিনীত ও কোরতাল শিব পরিচালিত একটি ছবি প্রযোজনা করবে। এটি হবে মহেশের বোন মঞ্জুলা চট্টমানেনির সঙ্গে তাদের প্রথম তেলুগু প্রযোজনা এবং ছবিটি পরিবেশিত হবে ইন্দিরা প্রোডাকশনসের ব্যানারে। মহেশ ইতিপূর্বে আগডু (২০১৪) ছবির কাজ সম্পূর্ণ করে রাজ নিডিমোরু ও কৃষ্ণ ডি.কে. পরিচালিত ও অশ্বিনী দত্ত প্রযোজিত একটি ছবিতে কাজ করার জন্য চুক্তিবদ্ধ হয়েছিলেন। এই কারণে একটি সম্ভাব্য দেরি প্রত্যাশিতই ছিল। ২০১৪ সালের মার্চ মাসের শেষ দিকে ইউটিভি মোশন পিকচার্সের জি. ধনঞ্জয়ন ঘোষণা করেন যে, ছবির প্রযোজনার কাজ শুরু হবে সেই বছর জুলাই মাসে। পরে শিবের সঙ্গে মতানৈক্যের কথা প্রকাশ করে ইউটিভি মোশন পিকচার্স ছবিটি প্রযোজনা থেকে সরে আসে এবং বহির্ভারতে পরিবেশনাকারী সংস্থা মৈত্রী মুভি মেকার্স ছবির প্রধান বিনিয়োগকারীর ভূমিকা গ্রহণ করতে রাজি হয়।
ছবির বাজেট নিয়ন্ত্রণের জন্য মহেশ জি. মহেশ বাবু এন্টারটেইনমেন্ট প্রাইভেট লিমিটেডের ব্যানারে ছবিটি সহ-প্রযোজনায় উদ্যোগী হন। তাঁর উদ্দেশ্য ছিল এই ছবিতে অভিনয়ের জন্য পারিশ্রমিক গ্রহণের পরিবর্তে লভ্যাংশের একটি অংশ গ্রহণ। দেবী শ্রী প্রসাদ ছবির সংগীত পরিচালনার জন্য চুক্তিবদ্ধ হন। ছবির সিনেম্যাটোগ্রাফার আর. মাধী পারিশ্রমিক হিসেবে ১.৪০০ কোটি টাকা গ্রহণ করেছিলেন। ২০১৪ সালের ১১ অগস্ট হায়দ্রাবাদের রামনাইডু স্টুডিওজে ছবির আনুষ্ঠানিক মহরত অনুষ্ঠিত হয়। মহেশ শিবের সঙ্গে গল্প নিয়ে আলোচনায় অংশ নেন এবং চিত্রনাট্যটির উন্নতিসাধনে নিজের ধ্যানধারণার কথাও ব্যক্ত করেন। ২০১৫ সালের ২৯ মে ছবির নাম শ্রীমন্তুডু বলে পাকাপাকিভাবে ঘোষণা করা হয়। ইতিপূর্বে ২০১৪ সালের ডিসেম্বরে এই নামটিই নথিভুক্ত করা হয়েছিল।
অভিনেতা-অভিনেত্রী নির্বাচন
রাহুল রবীন্দ্রন একটি ছোটো অথচ গুরুত্বপূর্ণ অতিথি চরিত্রে অভিনয় করেন। গ্রাম্য প্রেক্ষাপটে একটি উত্তেজক নৃত্যের জন্য শাস্ত্রীয় নৃত্যে পারঙ্গমা একাধিক অভিনেত্রীর নাম বিবেচনার পর পূর্ণা নির্বাচিত হন তিনি একজন প্রশিক্ষণপ্রাপ্ত কথক শিল্পী বলে। সত্তর জন অভিনেত্রীর অডিশন নেওয়ার পর ছবিতে একটি "গুরুত্বপূর্ণ চরিত্রে" অভিনয়ের জন্য অঙ্গনা রায়কে নির্বাচিত করা হয়। এটিই ছিল অঙ্গনার প্রথম তেলুগু ছবি। সনম শেট্টির মুক্তি-না-পাওয়া প্রথম তেলুগু ছবি ইনটিনটা অন্নময়-এর একজন ইউনিট সদস্য এই ছবির নির্মাতাদের কাছে সনমের নাম প্রস্তাব করার পর তিনি এই ছবির জন্য চুক্তিবদ্ধ হন। মালয়ালি অভিনেত্রী নিক্কিতা অনিল কুমার এই ছবিতে মহেশের বোনের চরিত্রে এবং বৈষ্ণব নামে এক কিশোর নিক্কিতার জ্ঞাতিভ্রাতার চরিত্রে অভিনয় করেন। বৈষ্ণবই অ-তেলুগু অভিনেতাদের সংলাপ বলতে সাহায্য করেছিল। তেজস্বী মদীবদ ইতিপূর্বে মহেশের সঙ্গে সীতাম্মা বকিটলো সিরিমল্লে চেট্টু (২০১৩) ছবিতে কাজ করেছিলেন। এই ছবিতে তিনি এক রাজনীতিবিদের কন্যার চরিত্রে অভিনয় করেন।
নামিকা গিরিপথ
নামিকা গিরিপথ বা নামিকা লা হিমালয়ের জাংস্কার পর্বতশ্রেণীতে শ্রীনগর হতে লেহ যাওয়ার ১ডি নং জাতীয় সড়কের ওপর অবস্থিত একটি গিরিপথ।
বর্ণনা
কার্গিল ও লেহর মধ্যে উচ্চতায় সর্বোচ্চ ফোতু গিরিপথে পরেই নামিকা গিরিপথের স্থান (উচ্চতা ।
ডিমলা সদর ইউনিয়ন
ডিমলা ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ডিমলা ইউনিয়ন ডিমলা উপজেলার কেন্দ্রস্থল।এই ইউনিয়ন এর বাবুরহাট ওয়ার্ডে ডিমলা উপজেলা প্রশাসনিক কার্যালয় অবস্থিত এবং বাবুরহাটেই এই উপজেলার সবচেয়ে বড় বাজার অবস্থিত।
অবস্থান
ডিমলা সদর ইউনিয়নের উত্তরে বালাপাড়া ইউনিয়ন ও খগাখড়িবাড়ী ইউনিয়ন, পূর্বে গয়াবাড়ী ইউনিয়ন ও নাউতারা ইউনিয়ন, দক্ষিণে জলঢাকা উপজেলার গোলনা ইউনিয়ন এবং পশ্চিমে বালাপাড়া ইউনিয়ন অবস্থিত।
ইউনিয়নের পশ্চিম দিক দিয়ে বুড়ি তিস্তা নদী ও সিংহারা নদী প্রবাহিত হয়েছে।
প্রশাসনিক এলাকা
ডিমলা সদর ইউনিয়ন ১০টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। ডিমলা ইউনিয়ন পরিষদের প্রশাসনিক কর্মকর্তা হিসেবে একজন ইউপি সচিব, একজন দফাদার ও ৯ জন্য গ্রাম পুলিশ রয়েছে। জনগণের প্রতক্ষ্য ভোটে নির্বাচিত একজন চেয়ারম্যান, তিনজন সংরক্ষিত নারী সদস্যা ও ৯ জন্য সাধারন সদস্য নিয়ে ইউপি বোর্ড সংসদ গঠিত। জনগণের প্রতক্ষ্য ভোটে নির্বাচিত বর্তমান চেয়ারম্যান হলেন জনাব মোঃ আবুল কাশেস সরকার (বাংলাদেশ আওয়ামীলীগ)।
ইতিহাস
ঐতিহাসিকদের মতে, প্রাচীনকালে ডিমলাসহ এ অঞ্চল কামরূপ রাজ্যের অংশ ছিল। এ অঞ্চলটি পাল, খেনবংশ, কোচবংশ প্রভৃতি রাজবংশ দীর্ঘ সময় ধরে শাসন করেছে। ডিমলা থেকে মাত্র কয়েক কিলোমিটার দূরে জলঢাকা উপজেলার খেরকাটি নামক গ্রামে পাল বংশের দ্বিতীয় রাজা ধর্মপাল দুর্গ নির্মাণ করেছিলেন, পরবর্তীতে তার নামে এ এলাকার নাম হয় ধর্মপাল। ১৪শ শতাব্দির শেষদিকে অঞ্চলটি খেন রাজবংশের অন্তর্গত ছিল। আলাউদ্দিন হোসেন শাহ কামতা রাজ্য জয় করলেও এ অঞ্চল মুসলমানদের দখলে আসেনি। বরং কোচ রাজ্যের অন্তর্গত হয়। আইন-ই-আকবরীর তথ্য মতে এ অঞ্চল কাছওয়ারা বা কোচবিহার নামে অবহিত হত। মোঘল আমলে রংপুর অঞ্চলে যে ছয়টি পরগনা ছিল, ডিমলা ছিল কাজিরহাট পরগনার অধীন। ১৬৮৭ সালে সুবেদার শায়েস্তা খাঁর পুত্র ইবাদত খাঁ কোচ মহারাজা মহিন্দ্র নারায়নের সাথে যুদ্ধে লিপ্ত হয় এবং কাজিরহাট, কাকিনা ও ফতেহপুর চাকলা দখল করে নেয়। সেই সময় এ এলাকার জমিদার হন মোহাম্মদ কলিমুল্লাহ।
১৭৬৫ সালে ইস্ট ইন্ডিয়া কোম্পানি বাংলার দেওয়ানি লাভ করলে এ অঞ্চলেও ব্যাপক পরিবর্তন। জমি বন্দোবস্ত ও পাঁচশালা ইজারা ব্যস্থার কারনে বাংলার অন্যান্য অঞ্চলের মত এখানেও অনেক ভূস্বামীর জন্ম হয়েছিল। তারই ধারাবাহিকতায় ১৭৭০ সালে ইজারা নিয়ে ডিমলার জমিদার হন বাবু হররাম সেন। ১৭৬৯ সালে কালেক্টর গঠিত হলে ডিমলা রংপুর জেলার অধীন হয়। ১৮৫৭ সালে ডিমলা থানা সদর প্রতিষ্ঠিত হয়। যদিও ১৭৯৩ সালে ১২ নং রেজুলেশন অনুযায়ী তৎকালীন রংপুর জেলায় যে ২১টি থানা গঠিত হয়েছিল, ডিমলা ছিল তার একটি, যা বর্তমানকার কিশোরগঞ্জ, জলঢাকা ও ডিমলা উপজেলা নিয়ে গঠিত ছিল। ১৮৭৫ সালে নীলফামারী মহকুমা সৃষ্টির হলে ডিমলা এর অন্তর্ভুক্ত হয়। ডিমলা উপজেলা গঠিত হলে ডিমলা ইউনিয়ন এর অন্তর্ভুক্ত হয় ১০টি মৌজা/গ্রাম নিয়ে।
জনসংখ্যা
ডিমলা সদর ইউনিয়নের জনসংখ্যা উপাত্ত
শিক্ষা
ডিমলা সদর ইউনিয়নে ৬ টি কলেজ, ৮টি মাধ্যমিক বিদ্যালয়, ১টি ফাজিল, ১টি আলিম মাদ্রাসা, ৪৭টি প্রাথমিক বিদ্যালয় এবং ৬টি কিন্ডার গার্ডেন রয়েছে।
গুরুত্বপূর্ণ শিক্ষা প্রতিষ্ঠান সমুহঃ- কম্পিউটার ও কারিগরি প্রশিক্ষণ কেন্দ্র (শিক্ষা মন্ত্রনালয় ও বাংলাদেশ কারিগরি শিক্ষাবোর্ড অনুমোদিত কম্পিউটার ও কারিগরি প্রশিক্ষণকেন্দ্র নিম্নরুপ)
অর্থনীতি
ডিমলা ইউনিয়ন মূলত কৃষি প্রধান এলাকা। এ এলাকার ৬৬.৩৬% জনগোষ্ঠীর আয়ের প্রধান উৎস কৃষি। প্রধান কৃষি ফসলের মধ্যে রয়েছে ধান, ভূট্টা, আলু, মরিচ, তামাক, পিঁয়াজ, আদা, হলুদ। এ অঞ্চলে ভূট্টা ও মরিচের প্রচুর ফলন হয়। পূর্বে এ অঞ্চলে কাউন, তিল, তিসি, পাট ও গমের আবাদ করা হত। এছাড়াও এখানে কলা, লিচু, কাঁঠাল, আম, তরমুজ, পেঁপে ও খিরা বাণিজ্যিকভাবে চাষ হয়। ২০০১ সালের ভূমিজরিপ অনুসারে উপজেলার ৫৭.৩৭% পরিবার কৃষিজমির মালিক।
কৃষি নির্ভর অর্থনীতির বাইরে মৎস্য, গবাদিপশু, হাঁস-মুরগির খামার, আসবাবপত্রের কারখানা, কুটিরশিল্প, মৃৎশিল্প, লৌহশিল্প এলাকার অর্থনীতির অন্যতম চালিকা শক্তি। সম্প্রতি এ এলাকায় উত্তরা ইপিজেড নীলফামারীর এভারগ্রীণ প্রোডাক্ট লিমিটেড নামক একটি কোম্পানী তার শাখা সম্প্রসারণের লক্ষে একটি বৃহৎ কারখানা শুরু করেছে।
৬জি
৬জি নেটওয়ার্কগুলি তাদের পূর্বসূরীদের তুলনায় আরও বেশি বৈচিত্র্য প্রদর্শন করবে বলে আশা করা হচ্ছে এবং তারা বর্তমান মোবাইল ব্যবহারের পরিস্থিতি যেমন অপ্রকৃত বাস্তবতা এবং উদ্দীপিত বাস্তবতা (ভিআর/এআর), সর্বব্যাপী তাৎক্ষণিক যোগাযোগ, বিস্তৃত বুদ্ধিমত্তা এবং ইন্টারনেট অব থিংস (আইওটি)। এটা আশা করা হচ্ছে যে মোবাইল নেটওয়ার্ক অপারেটররা ৬জি এর জন্য নমনীয় বিকেন্দ্রীভূত ব্যবসায়িক মডেল গ্রহণ করবে, যার মধ্যে স্থানীয় বর্ণালি লাইসেন্সিং, বর্ণালী ভাগাভাগি, অবকাঠামো ভাগাভাগি, এবং মোবাইল এজ কম্পিউটিং, কৃত্রিম বুদ্ধিমত্তা, শর্ট প্যাকেট যোগাযোগ এবং ব্লকচেইন প্রযুক্তি দ্বারা পরিচালিত বুদ্ধিমান স্বয়ংক্রিয় ব্যবস্থাপনা থাকবে।
স্যাটেলাইট উৎক্ষেপণ পরীক্ষা
২০২০ সালের নভেম্বরে, চীন লং মার্চ ৬ উৎক্ষেপক যান রকেট ব্যবহার করে ১২টি অন্যান্য স্যাটেলাইটের সঙ্গে কক্ষপথে একটি পরীক্ষামূলক সফলভাবে উৎক্ষেপণ করে। গ্লোবাল টাইমস পত্রিকার মতে, স্যাটেলাইটটির উদ্দেশ্য "মহাকাশে টেরাহার্জ (THz) যোগাযোগ প্রযুক্তি যাচাই করা"।
কাঞ্চনপুর ইউনিয়ন
কাঞ্চনপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
বাসাইল ইউনিয়ন, বাসাইল
বাসাইল ইউনিয়ন বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
ভৌগোলিক উপাত্ত
বাসাইল ইউনিয়নের মোট আয়তন ৬৪৪৬ (একর)। গ্রাম সংখ্যা ১০ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বাসাইল ইউনিয়নের মোট জনসংখ্যা ২৬৫৭০ জন। প্শিক্ষার হার ৪২%।
হাটবাজারের তালিকা
বাসাইল হাট, ইশ্বরগঞ্জ বাজার, রাশড়া বাজার
দর্শনীয় স্থান
চাপড়া বিলের বাসুলিয়া পার্ক।
উল্লেখযোগ্য ব্যক্তি
জনাব শামীম আল মামুন (চেয়ারম্যান ৬নং কাঞ্চনপুর ইউনিয়ন)
ব্যাবিলন
ব্যাবিলন বা বাবিল (بابل, 𒆍𒀭𒊏𒆠, undefined, 𐡁𐡁𐡋, Βαβυλών, בָּבֶל,  Bābiru, 𒀸𒁀𒉿𒇷 Babili) ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি।
ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesis 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে।
জর্জ গ্যামো
জর্জ গ্যামো (মার্চ ৪, ১৯০৪ – আগস্ট ১৯, ১৯৬৮), জন্ম জর্জি আন্তোনোভিচ গ্যামভ, একজন সোভিয়েত-মার্কিন তাত্ত্বিক পদার্থবিজ্ঞানী এবং বিশ্বতত্ত্ববিদ। তিনি লেমাট্রে'র মহা বিস্ফোরণ তত্ত্বের একজন প্রাথমিক প্রবক্তা এবং উন্নয়নকারী ছিলেন। তিনি কোয়ান্টাম টানেলিং এর মাধ্যমে আলফা ক্ষয়ের একটি তাত্ত্বিক ব্যাখ্যা আবিষ্কার করেন, তরল ড্রপ মডেল এবং পারমাণবিক নিউক্লিয়াসের প্রথম গাণিতিক মডেল আবিষ্কার করেন।
এছাড়াও তিনি তেজস্ক্রিয় ক্ষয়, নক্ষত্র গঠন, নক্ষত্র নিউক্লিওসিন্থেসিস ,মহা বিস্ফোরণ নিউক্লিওসিন্থেসিস (যাকে তিনি সম্মিলিতভাবে নিউক্লিওকসমোজেনেসিস নামে অভিহিত করেছেন) এবং আণবিক জেনেটিক্স এর উপর কাজ করেন।
প্রথম জীবন
গ্যামো রুশ সাম্রাজ্যের ওডেসাতে জন্মগ্রহণ করেন। তার পিতা উচ্চ বিদ্যালয়ে রুশ ভাষা ও সাহিত্য শেখাতেন, এবং তার মা মেয়েদেরকে একটি স্কুলে ভূগোল এবং ইতিহাস পড়াতেন। রুশ এর পাশাপাশি, গ‍্যামো তার মাতা এবং একজন শিক্ষকের কাছ থেকে খানিক জার্মান ও ফরাসি বলতে শিখেন। গ্যামো তার কলেজ জীবনে ইংরেজি শিখেছিলেন এবং অনর্গলভাবে বলতে পারতেন। তার প্রথম দিকের অধিকাংশ পুস্তক জার্মান বা রুশ ভাষায় প্রকাশিত হত, কিন্তু তিনি পরে তার সাধারণ শ্রোতাদের জন্য ইংরেজি ভাষার ব্যবহার করেন।
তিনি ওডেসা বিশ্ববিদ্যালয় (১৯২২-২৩) এবং লেনিনগ্রাদ বিশ্ববিদ্যালয়ে (১৯২৩-১৯২৯) পদার্থবিজ্ঞান ও গণিত ইনস্টিটিউটে পড়াশোনা করেন।১৯২৫ সালে ফ্রিডম্যানের মৃত্যুর আগ পর্যন্ত গ্যামো লেনিনগ্রাদে আলেকজান্ডার ফ্রিডম্যানের অধীনে অধ্যয়ন করেন। বিশ্ববিদ্যালয়ে তিনি পদার্থবিজ্ঞানের আরও তিনজন ছাত্র: লেভ ল্যান্ডাউ, দিমিত্রি ইভানেঙ্কো এবং ম্যাটভি ব্রনস্টেইনের সাথে বন্ধুত্ব করেন।
দলত্যাগ
গ‍্যামো সোভিয়েত ইউনিয়ন থেকে পালিয়ে যাওয়ার সিদ্ধান্ত নেওয়ার আগে বেশ কয়েকটি সোভিয়েত প্রতিষ্ঠানে কাজ করতেন। ১৯৩১ সালে, তিনি আনুষ্ঠানিকভাবে ইতালিতে একটি বৈজ্ঞানিক সম্মেলনে যোগ দেওয়ার আমন্ত্রণ প্রত্যাখ্যান করেন। এছাড়াও ১৯৩১ সালে তিনি সোভিয়েত ইউনিয়নের আরেক পদার্থবিজ্ঞানী লিউবভ ভোখমিন্টসেভাকে বিয়ে করেন; যাকে তিনি হো বলে ডাকতেন। তিনি এবং তার নতুন স্ত্রী পরবর্তী দুই বছরের বেশীরভাগ সময় সরকারী অনুমতি ছাড়াই সোভিয়েত ইউনিয়ন থেকে বেরিয়ে যাওয়ার চেষ্টা করেন।
১৯৩৩ সালে, গ‍্যামো হঠাৎ ব্রাসেলসে পদার্থবিজ্ঞান এর উপর আয়োজিত সপ্তম সলভয় সম্মেলনে যোগ দেওয়ার অনুমতি পান। তিনি তার স্ত্রীকে তার সাথে রাখার জন্য জোর প্রদান করেছিলেন। পরের বছর, গ‍্যামো লন্ডন বিশ্ববিদ্যালয় এবং মিশিগান বিশ্ববিদ্যালয়ে অস্থায়ী চাকুরিতে যোগদান করেন।
ডিএনএ এবং আরএনএ
১৯৫৩ সালে ফ্রান্সিস ক্রিক, জেমস ওয়াটসন, মরিস উইলকিন্স এবং রোজালিন্ড ফ্রাঙ্কলিন ডিএনএ ম্যাক্রোঅণুর দ্বৈত হেলিক্স কাঠামো আবিষ্কার করেন। গ্যামো এই সমস্যার সমাধান করার চেষ্টা করেছেন যে, কীভাবে ডিএনএ শৃঙ্খলে চারটি ভিন্ন বেস (এডেনিন, সাইটোসিন, থাইমিন এবং গুয়ানিন) তাদের গাঠনিক অ্যামাইনো এসিড থেকে প্রোটিনের সংশ্লেষণ নিয়ন্ত্রণ করতে পারে। বিজ্ঞানী ক্রিক বলেছেন যে গ্যামোর পরামর্শ তাকে এই সমস্যা সম্পর্কে তার নিজের গবেষণায় সাহায্য করেছে। ক্রিকের সাথে গ্যামো পর্যবেক্ষণ করেছেন যে চারটি ডিএনএ বেসের ৬৪টি সম্ভাব্য পারমুটেশন এর মধ্য হতে একবারে তিনটি নেওয়া হয়েছে।
১৯৫৪ সালে গ্যামো এবং ওয়াটসন আরএনএ টাই ক্লাব প্রতিষ্ঠা করেন।
ব্যক্তিগত জীবন
জর্জ গ্যামো ও তার প্রথম স্ত্রী রোর ইগর গ্যামো নামে সন্তান ছিল। ইগর পরবর্তীতে কলোরাডো বিশ্ববিদ্যালয়ের অণুজীববিজ্ঞান বিভাগে শিক্ষকতা করেন।
বাদরতলা
বাদরতলা ভারতের পশ্চিমবঙ্গ রাজ্যের কলকাতা শহরের একটি পাড়া। এটি হুগলি নদীর পূর্ব তীরে অবস্থিত। সংযুক্ত পাড়াগুলি হ'ল রাজাবাগান (পূর্ব), মেটিয়াব্রুজ (দক্ষিণ পূর্ব), আকরা ফটক (দক্ষিণ)। আইয়ুব নগর বস্তি, বিরজুনালা, বাগদিপাড়া, জেলিয়াপাড়া, সিরাজ বস্তি আশেপাশের কিছু লোকালয় (বস্তি)।
পুলিশ জেলা
নাদিয়াল থানার অংশ পোর্ট বিভাগ সর্বমোট কলকাতা পুলিশ. এটা এ অবস্থিত 2-3/102 Dr. A. K. রোড, কলকাতা- ৭০০ ০৪৪।
ওয়াটগঞ্জ মহিলা থানা,  এ অবস্থিত, ১৬ ওয়াটগঞ্জ স্ট্রিট, কলকাতা-৭০০ ০২৩, পোর্ট বিভাগ   এর অধিক্ষেত্রে অধীনে সমস্ত পুলিশ জেলার জুড়ে উত্তর বন্দর, দক্ষিণ বন্দর, ওয়াটগুঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
পোস্ট অফিস
বাদরতলা পোস্ট অফিস বাদরতলা ঊচ্চ বিদ্যালয়ের কাছে ডঃ আব্দুল রোড (রেললাইন ক্রসিং রোড) এ অবস্থিত।
শিক্ষা
বাদরতলা শিক্ষার ক্ষেত্রে ধীরে ধীরে এগিয়ে চলছে। তাদের এলাকায় ম্যাট্রিক পাশ করা শিক্ষার্থীদের জন্য কোনও কলেজ নেই। শিক্ষার্থীদের কলেজ অধ্যয়নের জন্য ভ্রমণ করতে হবে। কিছু স্কুল হলো:
জন পরিবহণ
এলাকায় পরিবহন খারাপ। এটি বাসের মাধ্যমে বা অন্য কোনও পরিবহণের মাধ্যমে শহরের অন্যান্য অঞ্চলের সাথে ভালভাবে সংযুক্ত নয়। এখানে একটি প্রাইভেট বাস সার্ভিস রয়েছে। 12 যা মেটিয়াব্রুজ, গার্ডেন রিচ, কিডডারপুর এবং হেস্টিংস হয়ে এসপ্ল্যানেডে যায়।
স্বাস্থ্য ও চিকিৎসা সুবিধা
এই অঞ্চলে গার্ডেন রিচ স্টেট জেনারেল হাসপাতাল নামে একটি সরকারী হাসপাতাল রয়েছে যার পূর্বে নিম্ন ব্যবস্থা ও সুবিধা ছিল। সরকারী বেসরকারীরা কিছু ব্যবস্থা নিয়েছিল এবং একটি ভাল সুবিধাসহ হাসপাতালটি পুনর্গঠন করে। এটি এলাকার নাদিয়াল থানার সাথে তার প্রাঙ্গণটি ভাগ করে দেয়।
বাংলাদেশের ইস্পাত শিল্প
ইস্পাত শিল্প বাংলাদেশের একটি প্রতিষ্ঠিত এবং ক্রমবর্ধমান শিল্প। প্রধানত বন্দর নগরী চট্টগ্রামে অবস্থিত, শিল্পটি জাতীয় অর্থনীতিতে একটি প্রধান অবদানকারী হিসাবে আবির্ভূত হয়েছে। বিশেষজ্ঞদের মতে, বাংলাদেশে ইস্পাত শিল্পের প্রবৃদ্ধি প্রধানত দেশের জাহাজ নির্মাণ ও রিয়েল এস্টেট খাতের দ্রুত সম্প্রসারণের পাশাপাশি দেশজুড়ে বিভিন্ন অবকাঠামো প্রকল্পে বড় বিনিয়োগের কারণে।
সন পল
সন পল রায়ান ফ্রান্সিস হেনরিকস (Sean Paul Ryan Francis Henriques) একজন জ্যামাইকীয় ড্যান্সহল এবং রেগে সংগীত শিল্পী যিনি সন পল নামেই বেশি পরিচিত। (জন্ম: জানুয়ারি ৯, ১৯৭৩)। রেগে সংগীতে প্রতিভার স্বাক্ষর রাখার জন্য তিনি ২০০৪ সালে গ্র্যামি এ্যাওয়ার্ড লাভ করেন।
বাংলাদেশের ইস্পাত শিল্প
ইতিহাস
প্রথম ইস্পাত মিলটি ১৯৫২ সালে এইচ আকবেরালি গ্রুপ অফ ইন্ডাস্ট্রিজ দ্বারা "বাংলাদেশ স্টিল রি-রোলিং মিলস (বিএসআরএম)" হিসাবে প্রতিষ্ঠিত হয়েছিল। চট্টগ্রামের নাসিরাবাদে অবস্থিত, প্ল্যান্টটি পুনরায় প্রয়োগকারী বার এবং কাঠামোগত বিভাগ তৈরি করেছে। মিলটি ধীরে ধীরে দীর্ঘায়িত হয়, ১৯৮৭ সালে একটি ক্রস-নেশন ইউরোপীয় মিল স্থাপনের মাধ্যমে নতুন প্রযুক্তিগত জ্ঞান গ্রহণ করে যা একটি তার-রড মিল অন্তর্ভুক্ত করে। বিএসআরএম গ্রুপ ১৯৯৬ সালে একটি ক্যাপটিভ বিলেট উৎপাদন কারখানা যুক্ত করেছে যাতে তার উদ্ভিদের বিলেটগুলির একটি স্থিতিশীল বিতরণ নিশ্চিত করা যায়। ২০০৬ সালে, কোম্পানিটি পাঁজরযুক্ত উচ্চ শক্তির তারগুলি তৈরি করতে পাইলট কোল্ড রোলিং মিল ইনস্টল করেছিল।
সন পল
১৯৭২–৯৬: শৈশব ও পরিবার
সন পল জামাইকার কিংস্টন শহরে জন্ম গ্রহণ করেন এবং সেখানে শৈশবের বছরগুলো কাটান। তার পিতা ছিলেন ক্রীড়াবিদ ও মাতা একজন গুণী চিত্রশিল্পী। পরিবারের আরও অনেক সদস্য খেলাধুলার সাথে জড়িত ছিল। সন নিজেও জামাইকার জাতীয় সাঁতার দলের জন্য ১৩ থেকে ২১ বৎসর পর্যন্ত খেলতেন কিন্তু গানের জন্য তিনি সরে আসেন। তিনি ইউনিভার্সিটি অফ টেকনোলজি,জামাইকা (UOT) থেকে হোটেল ম্যানেজমেন্টের উপর পড়াশোনা করেন।
বাংলাদেশের ইস্পাত শিল্প
ইতিহাস
অনেক ইস্পাত উৎপাদনকারী কোম্পানি ব্র্যান্ড হিসেবে সুনাম অর্জন করেছে। এর মধ্যে মেট্রোসেম ইস্পাত, বায়েজিদ স্টিল, জিপিএইচ ইস্পাত, বিএসআরএম, এসএস স্টিল লিমিটেড, আরএসআরএম, কেএসআরএম, আরআরএমএল, আনোয়ার স্টিল, এইচকেজি স্টিল, একে স্টিল, রহিম স্টিল, আবুল খায়ের গ্রুপ উল্লেখযোগ্য। বর্তমানে সর্বোচ্চ ইস্পাত উৎপাদনকারী প্রতিষ্ঠান বিএসআরএম। তারা ৬০ বছর ধরে ব্যবসা করছে। তাদের উৎপাদন বছরে প্রায় সাড়ে ছয় লাখ টন যা স্থানীয় বাজারের ২৬% চাহিদা মেটায়। এখন গ্রেড ৬০ রড ধীরে ধীরে জি৫০০ রড দ্বারা প্রতিস্থাপিত হচ্ছে যা আমাদের দেশের বেশ কয়েকটি রোলিং মিল এখন উত্পাদন করছে। জি৫০০ এর মাধ্যমে, রিয়েল এস্টেট নির্মাতা এবং বিকাশকারীরা জি৬০ এর চেয়ে ন্যূনতম ১৫% আরও বেশি পরিমাণ ইস্পাত সংরক্ষণ করতে পারে।
বাজার
বাংলাদেশে ইস্পাত শিল্পের মূল্য ৫৫,০০০ কোটি টাকা (৭ বিলিয়ন মার্কিন ডলার)। বছরে নয় মিলিয়ন টন ইস্পাত উৎপাদনের সম্মিলিত ক্ষমতা সহ প্রায় ৪০টি সক্রিয় নির্মাতা রয়েছে।
সন পল
২০০১–০২: ডাট্টি রক
২০০২ সালে, সন বেশ কিছু প্রতিভাবান কম্পসার এবং প্রডিউসারের সাথে কাজ করে মুক্তি দেন তার দ্বিতীয় অ্যালবাম ডাট্টি রক (Dutty Rock) মুক্তি দেন, যা কিনা এখন পর্যন্ত তার ক্যারিয়ারে সবচেয়ে সফল অ্যালবাম। এতে রয়েছে দুইটি ইউএস #১ গান, তারমধ্যে একটি হল গেট বিজি এবং অন্যটি বিয়ন্সের সাথের বেবি বয়, যা কিনা টানা ৯ সাপ্তাহ প্রথম স্থান দখল করে ছিল। এছাড়া গিমি দ্যা লাইট (Gimme the Light), গেট বিজি (Get Busy), আ'ম স্টিল ইন লাভ উইথ ইয়উ (I'm Still in Love with You) এবং লাইক গ্লু (Like Glue) গানসমূহ তুমুল সাড়া জাগায়। অ্যালবামটি সারা বিশ্বে ৬০ লক্ষ কপির অধিক বিক্রি হয় এবং সেই সাথে সন পলের ক্যারিয়ার পৌঁছে যায় শক্তিশালী অবস্থানে। এই সাফল্যে অনেক বড় বড় শিল্পীর সাথে তার কাজ করার সুযোগ হয়। 'ডাট্টি রক' অ্যালবামের জন্য ২০০৪ সালে সন পল গ্র্যামি এ্যাওয়ার্ড অর্জন করেন।
২০০৩–০৫: দ্যা ট্রিনিটি
২০০৫ সালের সেপ্টেম্বর ২৭ তারিখে সন পল তার তৃতীয় অ্যালবাম দ্যা ট্রিনিটি (The Trinity) মুক্তি দেন। এই অ্যালবামটিও পূর্বেরটির মতন সাফল্য লাভ করে। এর মধ্যে ৫টি গান টপচার্টের শীর্ষস্থান দখল করে । উই বি বার্নিন (We Be Burnin'), এভার ব্লেইজিন (Ever Blazin'), গিভ ইট আপ টু মি (Give It Up To Me), নেভার গনা বি দ্যা সেম (Never Gonna Be The Same) এবং ইউএস টপচার্ট #১ গান টেম্পারেচার (Temperature)।
২০১১–বর্তমান: টমোহক টেকনিক
২০১২ সালে মুক্তি পায় সন পলের বহুল প্রত্যাশিত পঞ্চম স্টুডিও অ্যালবাম টমোহক টেকনিক (Tomahawk Technique)। এই প্রোজেক্টের জন্য সন পল কাজ করেছেন ইউরোপিয়ান প্রডিউসার স্টারগেট, শেলব্ল্যাক, বেনি ব্লাঙ্কো, ডিজে আমো, রিকো লাভ এবং আরও অনেকের সাথে।  অ্যালবামটির প্রথম গান গট টু লাভ ইউ (Got 2 Luv U) মুক্তি পায় জুলাই ১৯, 20১১ তারিখে। এতে ফিচারিং করা হয় আমেরিকান গায়িকা আলেক্সিস জর্ডানকে। গানটি ইউরোপ, লাতিন আমেরিকা ও এশিয়াতে প্রচুর সাড়া জাগায়। সেইসাথে পৃথিবীর বিভিন্ন দেশের টপচার্টে বেশ ভালো প্রভাব ফেলে। অ্যালবামটির দ্বিতীয় মুক্তিপ্রাপ্ত গান শি ডাজোনট মাঈণ্ড (She Doesn't Mind) মুক্তি পায় সেপ্টেম্বর ২৯, ২০১১ তারিখে। শি ডাজোনট মাঈণ্ডের সাফল্য গোট টু লাভ ইউ-কেও পেছনে ফেলে দেয়। যথারীতি গানটি টপচার্ট সমূহে সেরা গানের খেতাব পায়। টমোহাক টেকনিকের গান সমূহ সন পলের গায়কীতে যোগ করেছে ভিন্ন মাত্রা ও স্বাদ। এই অ্যালবামের মাধ্যমে সন পল প্রডিউসার হিসেবে আত্মপ্রকাশ করেন। তার কম্পোজ করা রোল উইড দ্যা ডন এই অ্যালবাম-এ অন্তর্ভুক্ত রয়েছে। ২০১৩ সালের আগস্ট-এ সন নিজের সপ্তম অ্যালবাম ফুল ফ্রিকোয়েঞ্চি প্রকাশের ঘোষণা দেন। অ্যালবামটি ২০১৪ সালের ১৮ ফেব্রুয়ারিতে মুক্তি পেতে যাচ্ছে। ইতিমধ্যে অ্যালবামটির শীর্ষ সংগীত "আদ্যার সাইড অব লাভ" মুক্তি পেয়েছে।
আমুন
আমুন, মিশরীয় ভাষায়: Yamānu; (এঁকে আমোন, আমোউন, আমেন, এবং কদাচিৎ ইমেন অথবা ইয়ামুন উচ্চারণ করা হয়ে থাকে, গ্রিক ভাষায়: Ἄμμων/ আমোন, এবং Ἅμμων/ হামোন) একজন প্রাচীন মিশরীয় দেবতা। প্রথমে বায়ু দেবতা রূপে উপাসিত হলেও পরে সৃষ্টিকর্তা রূপে আমুনের উপাসনা আরম্ভ হয়। মিশরীয় দেবতাদের মধ্যে ওসিরিস এবং আমুন-রা এর সম্পর্কেই সবচেয়ে বিস্তৃত লিখিত বিবরণী পাওয়া যায়।
পোল্ড ডরসেট
পোল্ড ডরসেট  ভেড়া বা মেষের একটি জাত বিশেষ। নর্থ ক্যারোলিনা স্টেট বিশ্ববিদ্যালয় এর স্মল রুমিন্যান্ট ইউনিটে ১৯৫৬ সালে মেষের এই জাতটি উদ্ভাবিত হয়। পশুটির নামকরণ থেকেই বোঝা যায় পোল্ড ডরসেট হল শিং বিহীন ভেড়ার জিনগত পরিবর্তনের মাধ্যমে সৃষ্ট একটি প্রজাতি। বেশ কয়েক বছর চেষ্টায় পর সাফল্যের সাথে মেষের এই উপজাতটির প্রজনন সম্ভব হয় যার শারিরীক বৈশিষ্ট্যে শিং ছিল অনুপস্থিত।
পোল্ড ডরসেট সম্পূর্ণ সাদা রঙের, মাঝারি আকৃতির গঠন ও প্রচুর প্রজনন ক্ষমতা বিশিষ্ট ভেড়া যারা ভিন্ন ঋতুতেও সন্তান জন্ম দিতে সক্ষম। এদের দেহে সুবিন্যস্ত মাংসপেশী আছে এবং পূর্ণ বয়স্ক পশু প্রচুর সাদা পশম উৎপাদন করে যেখানে কোন কালো আঁশ থাকে না। মার্কিন যুক্তরাষ্ট্রে নিবন্ধনের পর থেকে দেখা যায় যে, পোল্ড ডরসেট শিংযুক্ত ডরসেটের চেয়ে বেশি উৎপাদনক্ষম। শিং বিহীন মেষ প্রতিপালন করা অনেক সহজ। এছাড়া শিং না থাকায় পুরুষ মেষেরা পরস্পরের শিং দ্বারা আহত হয় না। পোল্ড ডরসেট অনেক সময় অস্ট্রেলিয়ান পোল্ড ডরসেটের সাথে মিলিয়ে ফেলা হয়। প্রকৃতপক্ষে এই প্রজাতিটি জেনেটিক মিউটিশনের মাধ্যমে জন্মায়নি। পোল্ড ডরসেট পৃথক দুইট মেষ প্রজাতি Corriedale এবং Ryeland এর মিশ্রনে তৈরী এক নতুন জাত।
ইতিহাস
১৯৪৯ সালে নর্থ ক্যারোলিনা স্টেট বিশ্ববিদ্যালয়ের একটি খামারে শিং বিহীন চারটি পুরুষ শাবককে প্রজনন করা হয়। এরপরবর্তী পাঁচ বছরে স্বাভাবিক প্রজনন প্রোগ্রামের আওতায় আরো কিছু শিং যুক্ত স্ত্রী মেষের সাথে আরো কিছু শিংযুক্ত শাবকের জন্ম দেয়। এক পর্যায়ে একটি স্ত্রী ভেড়ার সাথে একজোড়া জমজ শাবকের জন্ম দেয়। তাদের একটির নাম ছিল NCSU 401, যার মাথায় শিং ছিল। কিন্তু তার ভাই, যার নাম ছিল NCSU 402, তার মাথায় শিং ছিল না। এটাই পোল্ড ডরসেটের সংক্ষিপ্ত জন্ম ইতিহাস। NCSU 402 হচ্ছে প্রথম পোল্ড ডরসেটের দাপ্তরিক নাম। বিশ্ববিদ্যালয়ের স্মল রুমিন্যন্ট প্রজনন ইউনিটের নিয়ম অনুযায়ী নতুন শাবকের নামকরণ এভাবেই করা হয়েছিল।
অনেক গবেষণা ও পরীক্ষা নিরীক্ষার পর নিশ্চিত হওয়া গেল যে পোল্ড ডরসেট শিং যুক্ত ডরসেটের মতই একই বৈশিষ্ট সম্পন্ন এবং এই বৈশিষ্ট্য তারা পরবর্তি প্রজন্মে পৌছে দিতেও সক্ষম। ১৮৯৮ সালে প্রতিষ্ঠিত হওয়া কন্টিনেন্টাল ডরসেট ক্লাব, ১৯৫৬ সালে পৃথিবীর প্রথম পোল্ড ডরসেট নিবন্ধন করে। পশু সম্পদ বিজ্ঞানী প্রয়াত ড. লেমুয়ের গুডি এবং প্রয়াত স্যাম বুচানান, এই দুইজনকে শৃঙ্গবিহীন মেষ শনাক্ত ও উদ্ভাবনের কৃতিত্ব দেয়া হয়। NCSU 401 এর শাবকদেরকে আরো অনেক খামারিরা কিনে নিয়ে প্রজনন করে। দেখা যায় যে বিশ বছরের মধ্যে সত্তর শতাংশ নিবন্ধিত ডরসেট ছিল শৃঙ্গবিহীন মেষ। পোল্ড ডরসেটের এই সাফল্যের এই প্রজাতির মেষকে যুক্তরাষ্ট্রের দ্বিতীয় সর্বাধিক জনপ্রিয় মেষের জাত হিসাবে বিবেচনা করা হয়। ১৯০০ সালে অস্ট্রেলিয়াতে একজাতের পোল্ড ডরসেট প্রজনন করা হয়েছিল, শুধুমাত্র Corriedale এবং Ryeland এর রক্ত ডরসেটের শৃঙ্গে সূচনা করা হয়েছিল মাত্র।
গঠন বৈশিষ্ট্য
পোল্ড ডরসেট মধ্যম আকারের অধিক প্রজননক্ষম ও প্রচুর দুগ্ধবতী হয়। এই জাতের মেষ মজবুত গঠনের, মাঝারি আকারের শাবক জন্ম দেয় যার থেকে প্রচুর মাংস পাওয়া যায়। এই মেষের পশম খুব সাদা, মজবুত, ঘন, কাল আঁশমুক্ত এবং পায়ের অনেক নিচে পর্যন্ত হয়। একটি মেষ থেকে পাঁচ থেকে নয় পাউন্ড (২.২৪ থেকে ৪ কেজি) পর্যন্ত পশম পাওয়া যায় সত্তর শতাংশ পশম ব্যবহার উপযোগী। পশমের দৈর্ঘ্য সাধারনত ২.৫ থেকে ৪ ইঞ্চি (৬ থেকে ১০ সেমি) হয় এবং সংখ্যায় হয় ৪৬ থেকে ৫৮ টি থাকে। আঁশের ব্যাস হয় ২৭ থেকে ৩৩ মাইক্রোন। একটি পূর্ণ বয়স্ক স্ত্রী ভেড়া ১৫০ থেকে ২০০ পাউন্ড (৬৭ থেকে ৯১ কেজি) ওজনের হয়ে থাকে, কিছু ভেড়া দৃশ্যতঃ আরো বেশি ওজনের হয়ে থাকে। একটি পূর্ণ বয়স্ক পুরুষ ভেড়ার ওজন ২২৫ থেকে ২৭৫ পাউন্ড হয়ে থাকে (১০২ থেকে ১২৫ কেজি)। ডরসেট ভেড়া এক বছরে একাধিকবার বাচ্চা প্রসব করে। স্বাভাবিক প্রজনন সময়ের বাইরে এ ধরনের ভেড়া সংকর প্রজাতির স্ত্রী মেষের জন্মদানে ব্যবহার করা হয়। তবে খুব অল্প সংখ্যক প্রজাতির মধ্যেই এই বৈশিষ্ট্য লক্ষ্য করা যায়। একই বছরে একাধিক প্রজননের বৈশিষ্ট্য বাণিজ্যিকভাবে উৎপাদনের জন্য জনপ্রিয়। এমনকি যে খামারে শুধু মাংস উৎপাদনের জন্য শুধু পুরুষ মেষ উৎপাদন করা হয় সেই সব খামারের জন্যও তা লাভজনক। মাংস উৎপাদনের জন্যে ব্যবহৃত পুরুষ মেষটিকে বলা হয় প্রান্তিক সারেস, যেটির জেনেটিকস প্রজননের চাইতে মাংস উৎপাদনের জন্য অধিক সুবিধাজনক।
মার্কিন যুক্তরাষ্ট্র থেকে দ্রুত এই মেষের প্রতিপালন কানাডায় শুরু হয় এবং অল্প কয়েকদিনের মধ্যেই তা সে দেশের ভেড়ার মাংসের শিল্পে সবচেয়ে বেশি অবদান রাখতে শুরু করে। জাতটি সংরক্ষিত প্রজনন ব্যবস্থায় সফল হবার পর সংকরজাত প্রোগ্রামে স্থানান্তরিত হয়। পোল্ড ডরসেট ঘাস জাতীয় খাবারে চমৎকার বৃদ্ধি পায় এবং ভাল দেখাশোনা করা হয় এমন ছোট খামারের জন্য উপযোগী।
শৃঙ্গবিহীন বনাম শৃঙ্গযুক্ত ডরসেট
ডরসেট হলো মেষের এমন এক প্রাচীন জাত যার উৎপত্তি শৃঙ্গযুক্ত ডরসেট থেকে। শৃঙ্গযুক্ত ডরসেটের আদি বাসস্থান ছিল দক্ষিণ-পশ্চিম ইংল্যান্ডের চারনভূমি ও উপত্যকায়। ১৮৬০ সালে শৃঙ্গযুক্ত ডরসেট মার্কিন যুক্তরাষ্ট্রে আমদানি করা হয়, এবং ন্যাশনাল ফ্লক বুক তৈরী করা হয় ১৮৯১ সালে। বর্তমানে পৃথিবীতে শৃঙ্গযুক্ত ও শৃঙ্গবিহীন এই দুই ধরনের ডরসেট পাওয়া যায়, স্ত্রী ও পুরুষ মেষ উভয়েরই শিং থাকে কিন্তু পোল্ড ডরসেট বা শৃঙ্গবিহীন ডরসেটের স্ত্রী বা পুরুষ কারোই শিং থাকে না। পোল্ড ডরসেটের শিং না থাকায় তা বাণিজ্যিক ভিত্তিক খামারিদের জন্য উপযুক্ত কারণ খামারের বেড়ার সাথে শিং আটকে যেমন দূর্ঘটনা ঘটার সম্ভবনা থাকে না তেমনি নিজেদের মধ্যে মারামারি করার সময় আহত হবার সম্ভবনাও থাকে না।